ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሓባራዊ ስራሕ ምስ ኤርትራዉያን ደረፍቲ 11 ጥሪ 2018 መግለጺ ስእሊ, ኣወሃሃዲ ሙዚቃ በረኸት ወልዱ በረኸት ወልዱ ናብ ሙዚቃ ዝኣተወሉ ኣጋጣሚ እንትዝክር "ካብ ነጋዶ ስድራ ስለዝተወለድኩ ነጋዳይ'የ ነይረ:: ሙዚቃ ናተይ፡ ኣነ ድማ ናይ ሙዚቃ ኣይነበርናን" ይብል:: ኣብ ከምዚ ዝበለ ሃዋህዉ እንከሎ ድማ ተወሊዱ ኣብ ዝዓበየላ ከተማ ኣኽሱም ኣብ ንግዲ ተዋፊሩ እናሰርሐ ምስ ሙዚቃ ተላለዩ:: በቲ እዋን ቤት ፅሕፈት ባህልን ቱሪዝምን ከተማ ኣኽሱም ንክልተ ኣዋርሕ ኣብ ዘዳለዎ ስልጠና ሙዚቃ ናይ ምስታፍ ዕድል ረኺቡ፡፡ እንተኾን ኣንፈት ጉዕዞ ህይወቱ ካብ ንግዲ ናብ ጥበብ መሊኡ ኣይተሰጋገረን ንሙዚቃ ሙሉእ ግዜ ከይሃበ ኣብ ንግዲ ቀፂሉ:: ካብ ከተማ ኣኽሱም ናብ ከተማ ኣዲስ ኣበባ እንትመፅእ ንግድን በረኸትን ኣይተፈላለዩን:: ሙዚቃ እውን ኣብ ዉሽጡ ይዓቢ ነይሩ:: ኣብ መስርሕ ፍቅሪ ሙዚቃ እናስዓረ ስለዝመጽአ ኣብ ቤት ትምህርቲ ሙዚቃ ጃዝ ኣምባ ኣትዩ ብስሩዕ መሳርሒ ሙዚቃ ከፅንዕ ጀሚሩ:: ኣብኡ እውን ዝሓሸ ፍልጠትን ክእለትን ጨቢጡ። በረኸትን ሙዚቃን ድማ ፍቅሮም እናፀንዐ መፂኡ። በረኸትን ኤርትራውያን ድምፃዉያንን መጸዋዕታ ጥብብ ካብቲ ዝወፈረሉ ዓውዲ ዘፈናቐሎ በረኸት ኣብ 2005 ዓ.ም ስቲድዮ ሙዚቃ ከፊቱ ድምፂ ደረፍትን መሳርሒ ሙዚቃን ብብቕዓት ከወሃህድ ጀሚሩ:። ኣብ ዝሓፀረ ግዜ ድማ ብርክት ዝበሉ ስራሕቲ ሰሪሑ። ስቱዲዮ ከፊቱ ዝሰርሖም ቀዳሞት ስራሓት ብኣፍቀርቲ ሙዚቃ ተቐባልነት ክረኽቡ ግዜ ኣይወሰዱን:: ኣብ ደርፊ ትግርኛ ጽቡቅ ሽም ዝነበሮም ድምፃዉያን ዝሰርሓሎም ስራሕቲ ተፈታዉነት ረኺቦም፡ ብኡ መጠን ከኣ ዓማዊሉ ሰሲኖም። "ኣብ መድረኽ ዝሰርሖም ስራሕቲ'ዉን ምስ ሰማዕቲ ብዝያዳ ኣላልዮሙኒ" ይብል:: ሓቢሩዎም ክሰርሕ ይብህግዎ ምስ ዝነበሩ ድምፃዉያን'ዉን ተራኺቡ:: ምስ ከም ኣብርሃም ገብረመድህንን ሰለሞን ባይረን ሓቢሩ ጥዑማት ደርፍታት ከወሃህድ ክኢሉ:: በረኸት ብቋንቋ ትግርኛ ምስ ዝደርፉ ኢትዮጵያዉያን ጥራሕ ዘይኮነ ኣብ ወፃኢ ምስ ዝነብሩ ፍሉጣት ኤርትራዉያን ድምፃዉያን'ዉን ሰሪሑን ይሰርሕ ኣሎን:: "ድምፃዊ ተስፋኣለም ቆርጫጭ ኣብ ቀረባ እዋን ናብ ሰማዕቱ ዘቕረባ ደርፊ 'ኣስመራ ዶ ዲሲ' ሓቢርና ኢና ሰሪሕናያ "ይብል በረኸት:: መግለጺ ስእሊ, በረኸት ዝሰርሐሉ ስቲድዮ ምስ ኣብራር ዑስማን፥ ሮቤል ሚኪኤል: ምሕረትኣብ ፍፁም ባራክን ካልኦትን ኮይኑ ዝሰርሖም ስራሕቲ ከምዘለዉ እውን ይገልፅ:: ነዞም ስራሕቲ ወዲኡ ንዋናታት ከረክብ እንከሎ ባህታ ዝስመዖ በረኸት ኣብ ደገ ኮይኖም ዝሰድሉ ስራሕቲ ብዝደልይዎን ዝፈትዉዎን ኣገባብ ኣዳልዩ ክሰደሎም እንከሎ በቶም ድምፃዉያን ኮነ ብኣፍቀርቲ ሙዚቃ ናእዳ ከምዝረኸበሎም ይሕብር:: ካብ ሞንጎ'ቶም ሓቢሩዎም ዝሰርሑ ሓደ ድምጻዊ ሮቤል ሚኪኤለ፡ ምስ በረከት ብመሓዛኡ ኣቢሉ ከምዝርኸቦን ብዝሰርሓሉ ስራሕ ሕጉስ ከምዝኾነን ይገልጽ፡፡ "ሙዚቃ ዘዋህደለይ ሰብ እደሊ ኣብ ዝነበርኩሉ እዋን ምስ በረኸት ተላሊና። ንሞይኡ ብዘለዎ ተገዳስነትን ብቕዓትን ከኣ ዝነኣድ ኮይኑ ረኺብዮ። "ካብ ንገንዝብ ንሙዚቃ ዝግደስ" ክብል ይንእዶ። ክሳብ ሕጂ ብዝስርሓሉ ዕግብት ምርካቡ ዝዛርብ ድምጻዊ ሮቤል ብቐጻልነት ንምስራሕ ዝመርጾ ኣዋሃዲ ከምዝኾነ'ውን ይዛረብ። ድምጻዊ ሃይለ ገዙ (ወዲ ገዙ) እውን ንሓሳብ ሮቤል የጠናኽር። ምስ በረኸት ንነዊሕ እዋን ሓቢሮም ከምዝሰርሑ ዝሕብር ወዲ ግዙ "በረኸት ንሞይኡ እምበር ንገንዘብ ኣይሓድርን። ጽቡቓት ስራሕቲ ሓቢርና ሰሪሕና ኢና። ዝሰራሕናዮም ደርፍታት ድማ ተፈላልዩ ኣብ ዘይፈልጥ ክልቲኡ ህዝብታት ይስማዕ ኣሎ" ኢሉ። ርክቦም ብማሕበራዊ ድሕረ ገፃት'። ንዝመጽኡ ስራሕቲ ዝሰምዑ ኤርትራዉያን ናታቶም ደርፍታት'ዉን ንክስርሓሎም "ሳምፕል" ወይ ድማ ዘይተመልኡ መርኣዪ ስራሕቲ ይልእኩሉ:: ንሱ ድማ ዘድሊ ስራሕቲ ምዉህሃድ ኣሳሊጡ የረክቦም። እቶም ሙዚቃታት ብዩ-ትዩብ እንትፍነዉ ብዙሓት ደረፍቲ ይስሓቡ:: ኢትዮጵያን ኤርትራን "ኣብ ሞንጎ ክልቲኤን ሃገራት ዘሎ ኩነታት ንስራሕትና ኣይፀልወናን" ዝብል በረኸት እተን ሃገራት ዘለወን ህርመትን ጣዕምን ሙዚቃ ትግርኛ ፍልልይ ከምዘይብሉ እምነቱ ይገልፅ:: ሓደ እዋን ግና ሓደ ተጓንፎ ኣጋጢሙዎ: ሓደ መሓዝኡ "ናይ ኤርትራ ሓዳስ ደርፊ ከስመዐካ" ይብሎ። በረከት ነቲ ደርፊ እንትሰምዕ ባዕሉ ዝሰርሖ ኮይኑ ረኪቡዎ:: "ብጥንቃቐን ብሞያዊ ብቕዓትን እንተተሰሪሑ፡ ኣብ ኢትዮጵያ ዝስራሕ ደርፊ ትግርኛን ናይ ኤርትራን ፍልልይ የብሉን" ክብል ሓሳቡ የጠናኽር:: ምስ ኤርትራዉያን ድምፃዉያን ብፅቡቅ ምርድዳእን ምክብባርን ዝሰርሕ በረኸት፡ "ኣብ ሞንጎ ክልቲኤን ሃገራት ዘሎ ዘይምርድዳእ ብሰላም እንተዝፍታሕ ንሓደ ቋንቋ ትግርኛ ብደርፍን ዜማን ከሀብትም ምኸኣለ ነይሩ" ይብል:: ዘራኽቦም ጥበብ ብምዃኑ ብፖለቲካዊ ኣረኣእያ ዘይረዳድእሉ ፍልልይ ኣጋጢሙዎ ኣይፈልጥን:: ሓደ እዋን፡ ብኣካል ተቀራሪብካ እናተዛተኻ ሙዚቃታት ትግርኛ ናይ ምስራሕ ዕድል ከምዝህሉ እምነት ኣለዎ:: ደርፍታት ቋንቋ ትግርኛ ካብ ተዛራቢ እቲ ቋንቋ ብዝሓለፈ: ብደረጃ ዓለም ተሰማዒ ንምግባሩ ሓቢርካ ናይ ምስራሕ ድልየት ብተግባር ክምዕብል ሕልሚ ኣለዎ:: ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
